Et av målene i krig er å demoralisere fienden. Utsiktene til fortsatt død og ødeleggelse kan gjøre at alternativet fred eller overgivelse blir å foretrekke. Tilhengerne av strategisk bombing i mellomkrigstiden, som general Douhet, forventet at direkte angrep mot et lands byer av strategiske bombefly ville føre til en raskt sammenbrudd i stridsmoralen hos sivilbefolkningen, slik at politisk press om å be om fred ville føre til en rask avslutning av stridshandlingene. Når slike angrep ble prøvd i 1930-årene i den spanske borgerkrigen og i den andre kinesisk-japanske krig viste de seg å være lite effektive. Kommentatorer så at angrepene mislyktes og noen luftstyrker, som , konsentrerte sin innsats mot direkte støtte av bakkestyrkene.